શહેરમાં ટ્રાફિકની સમસ્યાના નિરાકરણ કરવા મનપા દ્વારા ટ્રાફિકથી ધમધમતા રોડ પર તબક્કાવાર ઓવરબ્રિજ અને અંડરબ્રિજ નિર્માણના પ્રોજેક્ટ હાથ પર લેવામાં આવી રહ્યાં છે. હાલ દોઢ ફૂટ રિંગરોડ પર રૈયા ચોકડી, મવડી ચોકડી ઓવરબ્રિજ નિર્માણની કામગીરી પૂર્ણતા તરફ આગળ ધપી રહી છે ત્યારે સિવિલ હોસ્પિટલ ચોકમાં પણ ગોંડલ રોડ જેવો ત્રિકોણીય બ્રિજ બનાવવાનો પ્રોજેક્ટને અમલી બનાવવા મનપાએ કમર કસી છે. મુખ્યમંત્રી વિજય રૂપાણીએ આ બ્રિજને લીલીઝંડી આપી દેતા ટૂંક સમયમાં ટેન્ડર પણ પ્રસિદ્ધ કરવામાં આવશે.